**MEDPREDMETNO DELO NA DALJAVO Moja lutka, radijska igra, glasbilo**

Dragi šestošolec, draga šestošolka!

V tem tednu boš ustvarjalen na več predmetnih področjih hkrati. Pri LUM ste že začeli pripravljati radijsko igro, pri GUM pa boš v tem tednu izdelal še glasbilo, ki ga boš lahko v njej uporabil. Kdor je glasbilo že izdelal, je naloga že opravljena! Potrudite se še drugi! zabavno je!

**GLASBENA UMETNOST – improvizirano glasbilo**

Ustvaril boš posebno, unikatno in čisto tvoje glasbilo. Naj bo čimbolj **izvirno, nenavadno**, a tudi lepega in dodelanega videza. Glasbilo naj ne bo samo preprosta ropotulja, zato pusti domišljiji popolnoma prosto pot. Glasbilo mora ustrezati nekaterim kriterijem:

1. Na glasbilo lahko **igraš na** **dva različna** načina (spomni se na praktično razdelitev glasbil – pihala, godala, tolkala. godala, glasbila s tipkami …)
2. Uporabi materiale, ki jih najdeš doma (odpadni materiali, materiali iz narave,…)
3. Glasbilo **estetsko oblikuj**, pobarvaj, okrasi, polepi …
4. Glasbilo **poimenuj;** bodi izviren, pusti domišljiji prosto pot.
5. Glasbilo boš uporabil za spremljavo, zvočne efekte v radijski igri.
6. V wordov dokument zapiši kratko **predstavitev** glasbila:

* poimenovanje,
* razloži oba načina igranja na glasbilo,
* glasbilo uvrsti v pravo skupino glede na snov, ki zveni (aerofoni, idiofoni, kordofoni, membranofoni, elektrofoni). *V pomoč: pri aerofonih zveni zrak, pri ideofonih snov, iz katere so zgrajeni, pri kordofonih struna, membranofonih opna, elektrofoni zveni s pomočjo elektrike)*
* glasbilo fotografiraj in fotografijo priloži dokumentu.

Dokument pošlji na mail: simona.zvonar@guest.arnes.si do 17. 4. 2020.

Glede na to, da se čas ponovnega prihoda v šolo odmika, imaš možnost, da v času pouka na daljavo pridobiš pozitivne točke, ki bodo lahko upoštevane pri ocenjevanju na koncu šolskega leta. Z izdelavo glasbila in opisa lahko pridobiš dve pozitivni točki. Če si bil ustvarjalen pri zabavni nalogi prejšnjega tedna ali nalogi prvega tedna, mi lahko pošlješ dokaz o tem. Nekateri ste bili genialni dirigenti, čestitke ☺.

Šentvid pri Stični, 9. 4. 2020 Zdravo ☺, učiteljica Simona